Diari Oficial de la Generalitat Valenciana


Sumari del DOGV 2702, del 05-03-1996 (1996/837611)

RESOLUCIÓ de 9 de febrer de 1996, del president de la Comissió Territorial d'Urbanisme de 9 de febrer de 1996 per la que es fa públic l'acord de la Comissió Territorial d'Urbanisme de 31 de gener de 1996 relatiu a la Modificació núm. 7 del Pla General d'Ordenació Urbana de Mislata.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2702

Data del DOGV
:   05-03-1996

Secció del DOGV
:   ALTRES DISPOSICIONS

Número del document
:   1996/837611


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de 9 de febrer de 1996 per la que es fa públic l'acord de la Comissió Territorial d'Urbanisme de 31 de gener de 1996 relatiu a la Modificació núm. 7 del Pla General d'Ordenació Urbana de Mislata.   
La Comissió Territorial d'Urbanisme de València, en la sessió del 31 de gener de 1996, va prendre l'acord següent:  
Vist l'expedient tramés per l'Ajuntament de Mislata que fa referència a la modificació número 7 del Pla General d'Ordenació Urbana, i de conformitat amb els següents:  
Antecedents de fet  
Primer  
El Ple de l'Ajuntament va aprovar, inicialment, el projecte el 26 de maig de 1994 i, després del període corresponent d'informació pública en què no hi va haver al·legacions, el va aprovar, provisionalment, en la mateixa data, de conformitat amb el que establia l'acord d'aprovació inicial.  
Segon  
L'expedient ha estat tramés per triplicat i diligenciat com cal. És complet i s'ha tramitat d'acord amb la legislació vigent.   
Tercer  
S'han tramés tres documents de projecte, diligenciats com cal, d'aprovació inicial i provisional. Hi ha en el projecte un plànol d'ordenació i la documentació és suficient per a la finalitat que es pretén.  
Quart  
El 3 d'octubre de 1994 es van sol·licitar un informe a la Demarcació de Carreteres de l'Estat, Ministeri d'Obres Públiques, Transports i Medi Ambient, i un altre a la Direcció General d'Obres Públiques, Carreteres de la Generalitat, de la Conselleria d'Obres Públiques, Urbanisme i Transports. Una vegada ha transcorregut el termini legalment establit, s'entenen emesos en sentit favorable.  
Cinqué  
El Consell Metropolità de l'Horta va emetre un informe favorable el 17 de novembre de 1994.  
Sisé  
Mislata té un pla general d'ordenació urbana aprovat definitivament per la Comissió Territorial d'Urbanisme de 29 de març de 1988.  
Seté   
La modificació afecta sòl urbà que confronta amb el sòl urbà industrial de Quart de Poblet. Planteja donar continuïtat a l'ordenació prevista en el Pla General d'Ordenació Urbana de Quart de Poblet, aprovat definitivament per la Comissió Territorial d'Urbanisme el 27 de juliol de 1992, mitjançant la prolongació del carrer que, limítrof a la gasolinera, desembocarà en la via de servei de la N-III.  
Vuité  
La Comissió Territorial d'Urbanisme de València, en la sessió del 31 de gener de 1995, va acordar suspendre la modificació número 7 del Pla General d'Ordenació Urbana de Mislata, ja que considerava incoherent qualificar d'industrial una parcel·la d'uns 125m2, actualment qualificada de vial, en forma de triangle i el costal major del qual confronta amb zona verda.  
Nové  
L'Ajuntament de Mislata va trametre, el 4 de desembre de 1995, un document que esmenava les deficiències i un certificat del ple municipal, de 30 de novembre de 1995, que aprovava el document esmentat.  
Fonaments de dret  
Primer  
Atesa la documentació presentada es considera esmenada la deficiència indicada, ja que si es manté l'amplària i la continuïtat del carrer de Quart de Poblet, si bé amb un canvi de direcció per buscar la perpendicular a la via de servei de la N-III, s'amplia l'espai destinat a la gasolinera i s'unifica l'ús i es deixa lliure la zona verda.   
Segon  
La Comissió Territorial d'Urbanisme és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que estableixen l'article 38.3 de la Llei reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana pel qual s'aprova el Reglament dels òrgans Urbanístics de la Generalitat Valenciana.  
A la vista de tot açò, la Comissió Territorial d'Urbanisme acorda aprovar definitivament la modificació número 7 del Pla General d'Ordenació Urbana de Mislata.  
L'Ajuntament de Mislata haurà de notificar el contingut d'aquest acord a tots els particulars interessats en l'expedient abans esmentat.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.  
Tot això, sense perjudici que es puga interposar qualsevol altre recurs que es considere oportú.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.